আবু সুফিয়ান তাকেও সবকিছু খুলে বললেন। জানালেন রাসূল (সা) তার কথা শুনে কোনো জবাবই দেননি। ওমর (রা) বললেন, ‘আবু সুফিয়ান, তুমি আমার শত্রু নও। তবে তুমি ইসলামের শত্রু, আল্লাহর রাসূলের শত্রু। আল্লাহ দ্বীনের শত্রু। তোমার কথা শুনে আমি তোমাকে এটুকুই বলতে পারি, এখন আমার একটাই কাজ, যা আমার রাসূল (সা) করেছেন। রাসূল (সা) যেহেতু এ ব্যাপারে মুখ খোলেননি, সে ক্ষেত্রে আমারও আর কিছু বলার নেই। এ বিষয়ে আমি আর কিছুই বলবো না। অন্য কোনো বিষয়ে আলাপ করতে চাইলে করতে পারো, নইলে আমাদের আলাপ এখানেই শেষ।’